Евгений Иванитский

Иванитский Евгений Александрович (1886 — 9 июни 1918, Хуҷанд) — яке аз фаъолони ҳаракати инқилобӣ дар Туркистон.

 Зиндагинома 
Евгений Иванитский дар Самарқанд (1914) ва сипас дар Хуҷанд фаъолият кардааст. 29.6.1917 бо ташаббуси «Иттифоқи коргарони рус»-и Хуҷанд дар заминаи муттаҳид кардани иттифоқҳои коргарии русу тотор ва «Шӯрои ҳизбии коргарони маҳаллӣ» ташкилоти ягонаи интернатсионалӣ-демократии «Иттифоқи меҳнаткашон» таъсис ёфт, ки роҳбарии онро Евгений Иванитский бар уҳда гирифт. Таҳти роҳбарии И. (ноябри 1917) қувваҳои инқилобӣ, демократӣ, иттифоқҳои касаба ғалабаи инқилоби пролетариро дар Хуҷанд таъмин карданд. Евгений Иванитский дар ташкил ва таҳкими Ҳокимияти Шӯравӣ дар шимоли Тоҷикистон нақш дошт. Ӯ феврали 1918 ҳамчун ҷонишини раиси Шӯрои демократии Хуҷанд дар барпо кардани мақомоти давлатии диктатураи пролетариат, торумор намудани ташкилотҳои зиддиинқилобии «Шӯрои исломия» ва «Шӯрои уламо» ва татбиқи нахустин тадбирҳои инқилобӣ саҳми бузург гузошт. Бо ташаббуси Евгений Иванитский апрели 1918 Кумитаи инқилобии уезди Хуҷанд ташкил ёфт, ки бахшҳои он дар Унҷӣ, Қистакӯз, Ғӯлакандоз, Нов, Драгомирово ва шаҳраки Сулукта амал мекарданд. Евгений Иванитский дар натиҷаи бемории вабо даргузашт.

 Эзоҳ 

 Адабиёт